Грипната ваканция във Варна и областта вероятно ще бъде удължена
Автор: Пламена Николова 13:11 / 03.02.2020 Коментари (4) 40016
Грипната ваканция във Варна и областта вероятно ще бъде удължена, научи Varna24.bg. Окончателното решение ще бъде взето на предстоящото заседание на противогрипната комисия към РЗИ-Варна, която ще заседава утре в 14 часа.
Според решението от 27 януари, учениците трябваше да се върнат в класните стаи на 6 февруари, четвъртък.
"Аз лично ще предложа на заседанието утре грипната ваканция във Варна и областта да бъде удължена. Националната система следи на база извадка от джипитата, която обслужва 10% от населението по възрастови групи общо. Заболеваемостта се е повишила, вместо да пада, и се отразява във всички възрастови групи. Затова именно моето предложение ще бъде да бъде удължена ваканцията, както и останалите набелязани мерки от първото заседание. До кога точно може да бъде удължена вече е друг въпрос и това ще стане ясно утре", каза за медията ни д-р Янка Драганова, директор на дирекция "Надзор на заразните болести" към Регионалната здравна инспекция в града.
Според справка на РЗИ за миналата седмица, броят на регистрираните остри респираторни заболявания съобщени от джипитата и които не са включени в сентинелното наблюдение, е 642 случая срещу 482 от предходната седмица. Заболелите от грип за периода са 45 случая срещу 11 от предходната седмица.
Припомняме, че на 27.01.2020г. се състоя съвещание на Областната оперативна комисията за ръководство, координация и контрол в борбата с грип и ОРЗ. След обсъждане и анализиране на епидемичната обстановка на територията на област Варна се взе решение за обявяване на грипна епидемия от 28.01. – 05.02.2020г.
Бяха набелязани и следните мерки за борба с грипа и острите респираторни заболявания във Варна:
Адекватно разпределение и насочване на материалните и кадрови ресурси и готовност на лечебните заведения за посрещане на по-голям брой заболели от грип и ОРЗ. Да се прецени необходимостта от допълнителни легла при увеличаване приема на болни с грип и ОРЗ и усложнения при тези заболявания.
Лечебните заведения да имат готовност да въведат допълнителни мерки за ограничаване на разпространението на инфекции. При възможност, след рязко увеличаване броя на заболелите от ОРЗ и Грип да се определи кабинет/ти за обслужване само на пациенти с клинична картина на ОРЗ и Грип. .
Лечебните заведения стриктно да прилагат алгоритмите за работа при случай съмнителен за Грип.
Остава в сила противоепидемичната мярка за прекратяване на плановия прием и плановите операции в лечебните заведения на територията на Област Варнa до 05.02.2020г. включително.
Удължава се забраната за свижданията в лечебните заведения за болнична помощ на територията на Област Варна до 05.02.2020г. включително.
Остава в сила противоепидемичната мярка за непровеждане на детските и женски консултации, както и на профилактичните имунизации и реимунизации на територията на Област Варна до 05.02.2020г. включително.
Стриктно да се провежда сутрешен медицински филтър за недопускане на заболели деца в детските заведения. Да се спазва строг противоепидемичен режим. Да не се допуска събиране на групи и провеждане на общи мероприятия в детските заведения.
Временно преустановяване на учебно-възпитателния процес за съответните образователни институции на територията на област Варна считано от 28.01.2020г. до 05.02.2020г. включително.
Да не се провеждат мероприятия с масов характер на територията на Област Варна от 28.01.2020г. до 05.02.2020г.
69 проби за коронавирус са изследвани у нас днес - всички са отрицателни
Свикват противогрипната комисия във Варна идната седмица
РЗИ-Варна: Тежкият грип не е стигнал Варна, няма повод за притеснения!
на 03.02.2020 г.
Много болни има,трябва да се удължи!
Да,например до юни!
Айде стига де не искаме ваканция!
Пожелавам ти един хубав ГРИП!Пък тогава не искай...
Новини от днес [63] Новини от вчера [92]
20:28 / 30.03.2020
08:34 / 30.03.2020
11:23 / 30.03.2020
Много добре (873) 17%
Добре, но можеше и по-добре (891) 18%
Не се справи (1052) 21%
Пълна трагедия (2188) 44%